rlitschk/wikidir huggingface dataset:
Brie chan folgendes bedüte: Brie (Käse), en Waichchääs mit wyssem Edelschimmel Brie (Region), e Landschaft und früeneri Grafschaft i de Nöchi vo Paris, Frankrych Burg Brie, e ehemolegi Burg im Stadttail Bad Cannstatt z Stuttgart, Dütschland Ortschafte z Frankrych: Brie (Aisne), e Gmeind im Département Aisne Brie (Ariège), e Gmeind im Département Ariège Brie (Charente), e Gmeind im Département Charente Brie (Deux-Sèvres), e Gmeind im Département Deux-Sèvres Brie (Ille-et-Vilaine), e Gmeind im Département Ille-et-Vilaine Brie (Somme), e Gmeind im Département Somme Ortschafte (mit Nameszuesatz) z Frankrych: Brié-et-Angonnes, e Gmeind im Département Isère Brie-Comte-Robert, e Gmeind im Département Seine-et-Marne Brie-sous-Archiac, e Gmeind im Département Charente-Maritime Brie-sous-Barbezieux, e Gmeind im Département Charente Brie-sous-Chalais, e Gmeind im Département Charente Brie-sous-Matha, e Gmeind im Département Charente-Maritime Brie-sous-Mortagne, e Gmeind im Département Charente-Maritime Persone: Alison Brie (* 1983), e US-amerikanischi Schauspileri André Brie (* 1950), en dütsche Politiker Friedrich Brie (1880–1948), e dütsche Anglist, Sohn vom Siegfried Brie Germain de Brie (1490–1538), en französische Humanist Hartmut Brie (* 1943), en dütsche Lyriker Horst Brie (1923–2014), en Diplomat i de DDR Maria Dedo-Brie (1877–1960), e Lehreri und Autori Michael Brie (* 1954), en dütsche Philosoph Siegfried Brie (1838–1931), en dütsche Rächtsglehrte Lueg au: Bri Bry Brix
Dr Thomas Poreski (* 21. Oktober 1963 z Dibenga) isch e dytsche Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Dr Poreski isch z Sendelfenga uf s Stiftgymnasium un het dert s Abitur gmacht. Noch em Zivlidienscht an dr Käthe-Kollwitz-Schuel fir Chinder mit ere gaischtige Behinderig z Beblenga het er an dr Evangelische Fachhochschuel Reidlenga Sozialarbet un an dr Universitet Dibenga Pedagogik studiert. Noch em Diplom het er in dr mobile Jugedarbet, dr bolitische Bildig un as wisseschaftlige Mitarbaiter im Bundesdag gschafft. Är unterrichtet syt 20 Johr Chinder-, Juged- un Sozialhilfsrächt. Fimf Johr lang isch er Referänt bim Diakonische Werk vu dr EKD gsii un Mitglid in dr Bundesgschäftsfierig vu dr Evangelische Obdachlosehilf, derno isch er anne 2007 as Gschäftsfierer vu Wohnen plus zum Mariaberg e. V. gwächslet, eme Dreger vu dr Yygliderigshilf fir Behindereti gwächslet. Näbeberueflig git er syt 2009 bim Kurs zum Thema „Rächtsdursetzig fir Mänsche mit Behinderige“ bim Diakonische Institut für soziale Berufe gGmbH z Reidlenga. Derzue entwicklet un verdrybt dr Poreski syt 1997 Spezialfahrreder. Syter anne 1984 Mitglied isch dr Preski Mitglid bi dr Griene. Är isch Mitglid im Kraisvorstand vu syre Bartei z Beblenga gsii, syt 2009 isch er
Tilsiter isch e Schnittchääs us Chuemilch mit ere Rotschmiiri-Rinde mit 30 bis 60 % Fett in dr Drochemasse. Si Naame chunnt vo dr Stadt Tilsit, wo hüte zu Russland ghöört und Sowetsk häisst. Dr Tilsiter wird us Roomilch oder us bastörisierter Milch gmacht. Dr Roomilchchääs isch im Gschmagg riicher. Dr Chääs wird in Raadform häärgstellt, hüte aber immer mee au in Blockform. Er het e dünni, brüünligi Rinde, wo öbbe säggs Mönet rift und in dere Zit mit Salzwasser und Rootschmiirikultur abgriibe wird. Dr hellgääli Däig isch wäich, seer elastisch und zimlig füecht, er het Löcher in dr Gröössi vo Gärstechörner und chlaini Schlitzli. D Gschmacksskala goot vo mild und licht würzig bis chreftig pikant. Tilsiter wird sit 1893 in dr Ostschwiz und au z Dütschland härgstellt. Au z Russland häisst er Tilsiter (russisch Тильзитер) und z Pole Tylżycki Commons: Tilsiter – Sammlig vo Multimediadateie Tilsiter i de Datebank vom Kulinarische Erb vo de Schwiz Slow Food Hamburg Tilsiter Tilsiter Switzerland Tilsiter uf de Website vo Agroscope
Schoofchääs isch Chääs, wo us Schoofmilch gmacht wird. Es si hauptsächlig Wäichchees wo mäistens e sterkere Gruch und Gschmagg häi as Chääs us Chuemilch. Zu de Schoofchäässorte ghööre under anderem Abertam, Beenleigh Blue, Brebis Pyrénées, Brinsechääs, Klenczer, Kaschkawal, Etorki, Schoof-Feta, Schoof-Halloumi, Lanark Blue, Kefalotiri, Idiazabal, Manchego, Oscypek, Pecorino, Roncal, Rokfor, Sirene (bulg. Сирене, Bulgarie, Schipka- oder Schopskachääs, im Brinzip wie Feta), Torta del Casar und Valbreso. Schoofchääs wird vilmol aber nit immer as Salzlakechääs härgstellt. Lüt, wo Milchäiwiss us Chuemilch nid verdrääge, chönne vilmol Schoof- oder Gäissechääs ässe. Commons: Schoofchääs – Sammlig vo Multimediadateie Schafskäse uf le-fromage.ch
Gäissechääs isch Chääs wo us Gäissemilch gmacht wird. Nit alli Gäissechäässorte wärde zu 100 Broznt us Gäissemilch härgstellt, vilmol wird si mit Chuemilch oder Schoofmilch vermischt. Es git sä as Früschchääs, Wäich- und Schimmelchääs bis zu Hartchääs aane. Au s Aroma isch underschiidlig, vo mild und greemig bis chreftig-aromatisch. Was im Chääs dinne isch, isch zum grösste Däil s Gliiche wie bi Chääs us Chuemilch. Es het aber e chli weniger Fett und Milchäiwiss din. Wäge däm chönne Lüt, wo Milchäiwiss nid verdrääge, vilmol Gäisse- oder Schoofchääs ässe. Alteburger Gäissechääs Banon Chabichou du Poitou Crottin de Chavignol Ekte Geitost Ibores Majorero Pélardon Picodon Pouligny Saint-Pierre Rocamadour Sainte-Maure de Touraine Valençay Commons: Ziegenkäse – Sammlig vo Multimediadateie Gäissechääs uf de Website vo Agroscope Ziegenkäse uf le-fromage.ch
D Hoochschuel für Muusig isch en Instidut vo dr Muusigakademii vo dr Stadt Baasel. Sit 1999 het si dr Status von ere Fachhoochschuel und isch Däil vo dr Fachhoochschuel Nordwestschwiz. Si isch an dr Lienerdstrooss 6 z Baasel dehäi. Dr Komponist Hans Hueber isch Diräkter vo dr Allgemäine Muusigschuel gsi, wo 1867 gründet worde isch. Im Joor 1905 het er s Konserwatorium iigrichdet, s erste in dr dütschsproochige Schwiz, wo hüte Hoochschuel für Muusig z Baasel häisst. 1954 het mä die Allgemäini Muusigschuel mit dr Hoochschuel für Muusig und dr Schola Cantorum Basiliensis, wo 1933 vom Paul Sacher gründet worde isch, veräinigt. Dr "Vorderi Roosegarde" mit em Roosegarde-Durm vo dr Strooss us gsee Dr "Vorderi Roosegarde" mit em Roosegarde-Durm vom Hoof us gsee Dr Mariebrunne uf em Campus vo dr Muusigakademii / Muusigschuel Äins vo de Geböid uf em Campus vo de Muusighoochschuele FHNW Dr Sitz vo dr Läitig und vom Sekretariat vo dr Schola Cantorum Basiliensis Commons: Hoochschuel für Muusig Baasel – Sammlig vo Multimediadateie D Website vo dr Hoochschuel für Muusig 47.5546947.58633Koordinate: 47° 33′ 17″ N, 7° 35′ 11″ O; CH1903: 611118 / 267119
D Schola Cantorum Basiliensis isch e Muusighoochschuel z Baasel und as Hoochschuel für Alti Muusig Däil vo dr Fachhoochschuel Nordwestschwiz. Si isch an dr Lienerdstrooss 6 z Baasel dehäi. An dr Schuel studiere öbbe zwäihundert Lüt us vile verschidnige Länder in zwäi Abdäilige, Middelalter/Rönessans und Rönessans/Barock/Klassik, wo d Muusig vom 9. bis zum 16., respektiv vom 16. bis zum früeje 19. Joorhundert behandle. Zu de Leerchreft ghöre u. a. dr Kauntertenor Andreas Scholl, dr Dirigänt Andrea Marcon und d Tschembaliste Jörg-Andreas Bötticher und Jesper Bøje Christensen. Vo 2013 bis 2015 isch dr Pedro Memelsdorff dr Läiter vo dr Schola Cantorum Basiliensis gsi. D Schuel isch 1933 vom Paul Sacher (1906–1999) as e brivats „Leer- und Forschigsinstidut“ für Alti Muusig gründet worde. Dr Tschellist und Gambist August Wenzinger (1905–1996) und d Giigere und Muusigpedagogin Ina Lohr (1903–1983) häi vo Aafang aa e groosse Iifluss ghaa uf s Instidut und daas het die Alti-Muusig-Beweegig brägt. 1954 isch d Schola Cantorum Basiliensis in d Muusigakademii vo dr Stasdt Baasel integriert worde. 1999 isch s Instidut zur Hoochschuel für Alti Muusig worde. Für d Absolvänte vo dr Schola Cantorum Basiliensis isch 1999 s Barockorchester La Cetra gründet worde. Im Joor 2008 het d Schola
De Vaso Vasic (* 26. April 1990 z Lüggere) isch en serbisch-schwiizerische Goali. Er stoht momentan bim Grasshopper Club Züri under Vetrag. Nach sinnere Jugendziit bi de Grasshoppers hett er Abstecher zu YF Juventus, FC Winterthur und FC Schaffhuuse gmacht. Im Sommer 2014 isch er zum GCZ zrugg. Ingesamt hett er füüf U21-Nationalspiil für Serbie gmacht. Ein Traum mit Makel für Vaso Vasic im GC-Tor SRF, Artikel vom 6. August 2014
Dè Robert Gerwig (* 2. Mai 1820 in Karlsruè; † 6. Dezember 1885 am glychè Ort) isch èn dütschè Bauingenieur un Bolitiker z Baddè gsi. Dè Gerwig isch z Karlsruè uffgwachsè. Nõch sinerè Ingenieursbrüèfig 1841 a dè Großherzoglichè Politechnischè Schuèl, dè spôterè Technischè Universidät, sinèrè Heimetschtadt isch er i dè Diènscht vo dè Obberdirèktion für Wasser- un Strõßèbau ydrèttè un isch si ganz Beruèfsläbbè lang mit èm Bau vo Ysèbaanè un Strõßè befasst gsi. 1850 hèt yn s badische Innèminischterium zum provisorischè Dirèktor vo dè neuè Uurmacherschuèl Furtwangè gmacht. Si isch gründet worrè, um s notlydende Uurmacherhandwärch vom Schwarzwald zu fördèrè. In sellèrè Bosition hèt er diè „vatterländischè Künschtler“ uffgruèfè, è neus Uurèghüüs z entwôrfè, woruus d „Baanhüüsleform“ als Inbegriff vo dè Schwarzwälder Kuckuggsuur druus hèrvorgangè isch. Dè Gerwig hèt sin Poschtè z Furtwangè 1857 uff eigènè Wunsch volõ. Auch als Dirèktor z Furtwangè isch dè Gerwig für d Obberdirèktion tätig gsi un hèt u. a. d Albdalschtrõß vo Albbrugg nõch St. Bläsy (ab 1853) entworfè, d Vobindig vo Obersimonswald-Furtwangè (1855–1857) un dè Rychenaudamm (1856–1858) sin au vo ym. 1859 hèt er d Rhybrugg zwǜschè Waldshuèt un Koblènz im Aargau, 1860–1863 d Fortsetzig vo dè Hochrhybaan vo Waldshuèt gu Konschtanz
Dr Wettstäibrunne befindet sich am Theodorskiirchblatz bi dr Wettstäibrugg im Chläibaasel. Er stoot nit under Dänggmolschutz, isch aber äins vo de Baasler Kulturgüeter, wo für d Region vo Bedütig si. E Brunne dört isch scho 1892 blaant worde für s 500-jöörige Jubileum vo dr Veräinigung vom Grooss- und Chläibaasel. Dä hätti aber 90'000 Franke kostet und mä het weeniger as e Zäätel vo däm chönne ufdriibe. So isch s bis 1954 gange, bis dr Baasler Bildhauer Alexander Zschokke dr Brunne het chönne baue und sit 1955 stoot er in Betriib. Dr Wettstäibrunne bestoot us zwäi rächteggige Brunnedröög, wo dr äint hööcher isch as dr ander, eme runde Brunnestogg zwüsche de Dröög, wo druf e rot und blau aagmoolti Drummle mit Kinder stoot und zooberst isch e Statue vom ehemoolige Baasler Bürgermäister und Staatsmaa Johann Rudolf Wettstein. Dä isch au Jeeger gsi und doorum sitzt nääbenem si Hund. Uf em Brunne stoot gschriibe: "Zum Andenken an Bürgermeister Johann Rudolf Wettstein 1594 - 1666 und zu Erinnerung an die Vereinigung von Kleinbasel und Grossbasel 1392". Commons: Wettstäibrunne – Sammlig vo Multimediadateie Wettstein-Brunnen (Memento vom 12. März 2014 im Internet Archive) uf brunnenfuehrer.ch 47.55857.59754Koordinate: 47° 33′ 30,6″ N, 7° 35′ 51,1″ O; CH1903:
47.5541944444447.5943055555556Koordinate: 47° 33′ 15,1″ N, 7° 35′ 39,5″ O; CH1903: 611718 / 267065 Dr Zschokke-Brunne oder Drei Lääbesalter-Brunne befindet sich am Egge vom Dalbegraabe und dr Dufourstrooss bim Kunstmuseum z Baasel. Er isch e Wärk vom Baasler Bildhauer Alexander Zschokke und stoot nit under Dänggmolschutz. Dr underi Däil vom Brunne isch 1935 in Betriib gnoo worde, d Figuur oobe uf dr Süüle stammt us em Joor 1941. Dr Zschokke-Brunne het e runde Droog us Beton mit Naturstäi draa, wo achzig Santimeter hooch isch, e Durchmässer vo nüün Meter het und 50'000 Liter Wasser fasst. Es het e Süüli mit ere runde Bronseschaale draa in dr Middi vom Brunne. Die Schaale het e Durchmässer vo vier Meter und isch die grössti Schaale, wo je in dr Schwiz am Stügg gosse worde isch. Uf em Rand vom Brunne het s drei Wasserspöier und au in dr Bronseschaale si meereri Wasserspöier versteggt. Uf dr Schaale stoot e Soggel us Iise mit e Hufe Figure vo Mensche und Dier, wo Wasser us iire Müüler sprützt. Oobe uf em Soggel stöön drei männligi Gstalte us verschidnige Lääbesabschnitt: E Tiineidscher, wo Flööte spiilt und e chli verdröimt driiluegt, e junge Maa mit em Bligg in d
47.5605067.596908Koordinate: 47° 33′ 37,8″ N, 7° 35′ 48,9″ O; CH1903: 611913 / 267767 S Wettstäihüüsli isch e historischs Räbhüsli und befindet sich am Claragraabe 38 im Chläibaasel. Es isch äins vo de Baasler Kulturgüeter, wo für d Region vo Bedütig si. S Hüüsli isch 1571 baut worde as Räbhüüsli, wie s denn zumol vili gee het, uf eme Fäld grad vor dr Stadtmuure in dr Nööchi vom Riechedoor. Dr underi Stogg isch gmuurt, dr ooberi us Fachwärgg. Wie zum Bischbil au s Huus vom Thomas Platter im Gundeli het au s Wettstäihüüsli e Stäägedurm. Dr Grundriss vom Hüüsli isch kwadratisch, fümf uf fümf Meter. Dr Iigang isch im Stäägedurm, wo am Nordegge ans Geböid aabaut isch. Bis 1891 isch s Brivaatäigedum gsi, denn het s dr Staat übernoo und restauriert. D Baasler Künstlergsellschaft het s gmietet, bis si 1898 in d Kunsthalle züüglet isch. S Hüüsli isch en Ateliee für Künstler bliibe, so het dr Medalliöör Hans Frei dört gschafft und spööter dr Bildhauer Alexander Zschokke. Dä het dört under anderem dr Wettstäibrunne gmacht, wo am Theodorskiircheblatz ufgstellt worde isch, bis er sich schliesslig zur Rue gsetzt het. 1980 si d Bildhauer Jacques Weder und Joseph Bossart im Wettstäihüüsli iizooge.
Selli Lischtè enthaaltet diè beschtehendè un diè ehemòligè Ysèbaaschtreggè im hütigè Bundesland Baddè-Württèbörg. Enthaaltè sin diè öffentlichè Ysebaaschtreggè vo Baddè-Württèbärg, abber keini Wärchs- odder Aaschlussbaanè. Strõßèbaanè wörred uffgfüürt, wenn si urschprünglich als Ysèbaanè konzessionyrt gsi sin. D Ydeilig vo dè Streggè richtet sich nõch èm Schema vo dè VzG-Streggènummèrè bzw. nõch dè Baugschichtè. Für nè besseri Übbersicht sin diè Streggè drènnt nõch Bauhèrrè in unterschidlichè Tabèllè sortyrt. Innerhalb vo dè Tabèllè folgt d Sortyrig im Eröffnigsdatum vom èrschtè Abschnitt. Erlüterungè zu einzelnè Spaaltè: Streggi: Uusgangs- un Èndpunkt vo dè Streggi. Dè Nammè vo dè Betrièbsschtell entschpricht dè hütigè bzw. dè zletscht gültigè offizièllè Bezeichnig im Betrièbsschtellèvozeichnis. km: Hütigi Èntfèrnig zwǜschè dè Uusgangs- un Zylbaanhof in Kilometèr, grundet uff ei Kommaschtellè. Bi länderübbergryfendè Streggè entschpricht dè Wärt dè Streggèlängi innerhalb vo Baddè-Württèbärg. Eröffnig: Datum vo dè Uffnaam vom regulärè Betrièb Gsetz vum: rächtlichi Grundlaag für dè Bau vo dè Streggi byschpillswys Gsetz odder Staatsvoträäg Stilllegig: Datum vo dè förmlichè Stilllegig vo dè Streggi. Selli Tabèllè enthaaltet d Ysèbaanschtreggè im hütigè Bundesland Baddè-Württèbärg, wo im Zitruum vom 1840 bis 1915 vom Badischè Staat (1840–1872) bzw. vo dè Großherzoglich Badischè Staatsysèbaanè (1872–1915) eröffnet worrè sin. Ysebaa-Hischtoriè z Württèbärg Horst-Werner Dumjahn: Handbuch der deutschen
Dr Hans Frei (* 30. April 1868 z Baasel, † 1947 z Rieche) isch e Baasler Medalliöör und Bildhauer gsi. Dr Hans Frei het an dr Allgemäine Gwärbschuel Baasel gleert. Er isch denn uf Wien gange, zum Grawöör z leere, und isch dört au uf e Ziselierschuel gange. Denn isch er uf Bariis, wo äine vo sine Leerer dr Oscar Roty gsi isch. Er het an dr der Académie Julian gleert und 1895 en äignigs Ateliee ufdoo. 1899 isch er uf Baasel zrugg und het dört as Medalliöör und Kunsthandwärker gschafft. 1918 het er sich en Ateliee grad bi dr Drammhaltstell Pfaffeloh baut. Im Frei si Wärk umfasst mee as 450 Medallie und Blaggedde, Schmugg, Röliefdäller, Bächer usw. und meereri Vollblastigge. 1943 het er e Kollektiv-Usstellig vo sine Wärk in dr Kunsthalle Baasel ghaa. Dr Hans Frei isch mit dr Emma Wenk, dr Dochder vom Gmändibresidänt Hans Wenk, verhürootet gsi. Si Dochder Hedwig isch au Medalliöörin worde. Hermann Aeppli: Der Riehener Medailleur Hans Frei. Stiftung z'Rieche, Dokumentationsstelle Riehen, 1966, archiviert vom Original; abgruefen am 14. November 2017. Frei, Hans; Medaille 'Friderico Schiller', 1905, mit Bildli von e baar Medallie, abgrüeft am 30. Januar 2015 Reliefteller des Schweizerischen Schützenvereins (Site cha
Dr Hatstetterhoof isch e historischs Geböid im Chläibaasel und befindet sich am Lindebärg 12 zwüsche dr Riechedoorstrooss, em Lindebärg und em Oobere Rhiiwääg. Es isch äins vo de bedütendste wältlige Baudänggmööler im Chläibaasel und stoot uf dr Liste vo de Baasler Kulturgüeter, wo für d Region vo Bedütig si. Hüte isch s Religions-pedagogische Zentrum vo bäide Baasel doo dehäi. S Haupthuus, wo drei Stögg, vier Eggedürmli und e Stäägedurm an dr Südostfassaade het, isch 1501 uf em Areal von ere Ziegelei im Stiil vo dr oberrhiinische Spootgotik baut worde. Es isch e Herrschaftssitz mit ere Muure drum ume und isch under de chläine Altstadthüüser in dr Umgääbig uusegstande. Vo 1576 bis 1585 het dr Hatstetterhoof em bekannte Söldnerfüerer Claus vo Hattstatt ghöört, und het däm si Naame bhalte. Bis ins 19. Joorhundert isch er in brivatem Bsitz gsi. 1836 het die römisch-katholischi Gmäind s Haupthuus kauft und es as Schuelhuus und Pfarrhoof vo St. Clara brucht. Au d Liigeschaft am Lindebärg nääbedraa isch denn in d Händ vo dr Kiirche khoo. In de Joor 2003 bis 2005 isch dr Hatstetterhoof vo «Fierz Architekten» in änger Zämmenaarbet mit dr Baasler Bauforschig, dr stedtische Dänggmolpflääg und dr Kiirchegmäind zum ene «ökumenische Zentrum
Dr Wolfgang Raufelder (* 16. Juli 1957 z Mannem-Friedrichsfeld; † 28. November 2016 bi Brihl) isch e dytsche Bolitiker (Bindnis 90/Di Griene) gsii. Vu 2011 bis zue sym Dod isch er Abgordnete im Landdag vu Bade-Wirttebärg gsii. Dr Raufelder isch z Friedrichsfeld ufgwachse un dert uf Volksschuel gange. Am Friedrich-List-Gymnasium z Mannem het er Fachabitur gmacht un derno bim Berufsförderungswerk Heidelberg un in dr Orthopädische Klinik Schlierbach sy Zivildienscht glaischtet. Derno het er an dr Universitete Darmstadt un Frankfurt Architäktur un Biology studiert. Noch em Studium het er in dr Staatlige Hochböuverwaltig Bade-Wirttebärg z Haidelberg un z Mannem, bim Regierigsbresidium Darmstadt un bi dr Stadtverwaltig Viernheim gschafft. Anne 1999 isch dr Raufelder in dr Gmaindsrot vu sr Stadt Mannem gwehlt wore, im nämlige Johr isch er au Mitglid vum Kraisvorstand vun dr Mannemer Griene wore un Mitglid vu dr Verbandsversammlig vum Verband Region Rhy-Necker. Im Johr 2001 isch er Fraktionsvorsitzer vu dr Griene in dr Verbandsversammlig vum Verband Region Rhy-Necker wore un vu 2004 bis 2011 au Fraktionsvorsitzer vu dr Grienen im Mannemer Gmaindsrot. Bi dr Landdagswahl 2006 het er kandidiert, isch aber nit gwehlt wore. Anne 2007 isch er Kandidat vu dr Griene bi dr Wahl zum Mannemer Oberburgermaischter
Dr José Mário dos Santos Félix Mourinho (* 26. Jänner 1963 z Setúbal, Portugal) isch e portugisische Fueßballtrainer un ehmolige Fueßballspiiler. Syt em Aafang vu dr Saison 2013/14 trainiert er dr FC Chelsea. In syre bishärige Karriere het dr Mourinho in vier Länder, Portugal, Ängland, Italien un Spanie, alle Verainstitel gwunne, dodrunter sibe Landesmaischterschafte. Derzue isch er dr ainzig Trainer, wu s chlai un au s groß europäisch Triple gwunne het. Sy sälber yygfiert un vu dr Medien ufgriffene Spitzname isch „The Special One“ (alem.: „dr Bsunderbar“). International Champions-League-Siiger: 2004 (FC Porto), 2010 (Inter Mailand) UEFA-Pokal-Gwinner: 2003 (FC Porto) FC Porto Maischter: 2003, 2004 Pokalsiiger: 2003 Supercup-Gwinner: 2003 FC Chelsea Maischter: 2005, 2006 Pokalsiiger: 2007 Ligapokalsiiger: 2005, 2007 Supercup-Gwinner: 2005 Inter Mailand Maischter: 2009, 20 Pokalsiiger: 2010 Supercup-Gwinner: 2008 Real Madrid Maischter: 2012 Pokalsiiger: 2011 Supercup-Gwinner: 2012 Commons: José Mourinho – Sammlig vo Multimediadateie José Mourinho in dr Datebank vu Weltfussball.de Normdate: GND: 142798169 | LCCN: nb2005018023 | SUDOC/IdRef: 093586930 | SELIBR: 404905 | VIAF: 98902567
Hans Frei isch de Name vo folgende Persone: Hans Frei (Lautenbauer) (1450–1523), en dütsche Lutebauer Hans Frei (Bergsteiger) (1910–1937), en Schwizer Bärgstiger Hans Frei (Medailleur) (1868–1947), en Schwizer Medailleur und Bildhauer Hans Frei (Politiker) (1923–1986), en Schwizer Politiker (CVP) Hans Wehrli-Frei (1927–2011), en Schwizer Liechtathlet Hans Wilhelm Frei (1922–1988), en dütsch-US-amerikanische Theolog Lueg au: Hans Frey
D Willa Hirzbrunne isch e historischs Woonhuus im Stiil vom klassizistische Historismus. Si ligt im Gaarde vom Claraspiddaal an dr Hirzbrunnestrooss 58 im Chläibaasel. Es isch dänggmolgschützt und äins vo de Baasler Kulturgüeter, wo für d Region vo Bedütig si. Hüte isch en Arztbraxis din. D Willa isch 1861 vom Octavian Schönberger baut worde. Es isch e symmetrischs, dreiistöggigs Geböid mit eme Podest an dr Front, wo zwäi bräiti Stääge zu de Iigäng uufe füere. 2012 si d Fassaade und dr Brunne renowiert worde. Kantonale Denkmalpflege Basel-Stadt: Jahresbericht 2012 PDF-Datei uf bs.ch 47.5659587.614425Koordinate: 47° 33′ 57,4″ N, 7° 36′ 51,9″ O; CH1903: 613230 / 268376
S Claraspiddaal isch e brivaats Akutspiddaal an dr Chläiriechestrooss 30 z Baasel. Es liit im Chläibaasel. Es het zwäi Zentre – s Buuch- und s Tumorzentrum, isch e Referänzspiddaal für Adipositas und spezialisiert sich in Pnöimologii, Urologii, Kardiologii, Orthopädii/Traumatologii. Im Joor 2013 het s Spiddaal öbbe zääduusig stazionäri Paziänte ghaa. 1910 isch e Veräin gründet worde under em Vorsitz vom Josef Anton Häfliger, Bsitzer vo dr Santihannsapithek und Dozänt an dr Uniwersidäät Baasel, mit dr Absicht, e Spiddaal für d Mitgliider vo dr römisch-katholische Gmäind z baue. 1924 het dr Veräin s ehemoolige Hirzbrunneguet kauft und e Dräägerschaft für s Spiddaal gfunde: d Kongregazion vo de barmhärzige Schwöstere vom Häilige Chrüz, Ingebohl, wo z Baasel scho im Mariehuus und in dr Huschrankepflääg däätig gsi si. 1928 isch d St. Claraspital AG gründet worde und am 6. Februar 1928 het mä s Spiddaal chönne iiweie. Langi Zit het s Pfläägpersonal fast nume us Ordensschwöstere bestande, aber hüte wärde si mee und mee vo Personal vo usserhalb vom Orde abglööst. D Websiite vom Claraspiddaal Baasel 47.5663888888897.6138888888889Koordinate: 47° 33′ 59″ N, 7° 36′ 50″ O; CH1903: 613190 / 268424
Bauhin isch dr Naame von ere Baasler Ärzt- und Botanikerfamilie, wo ursprünglig us Frankriich gstammt het im 18. Joorhundert usgstorbe isch. Berüemti Mitgliider vo dr Familie: Jean Bauhin, au Johann(es) Bauhin (1511–1582), Mediziner Johann Bauhin (1541–1613), Mediziner und Botaniker Caspar Bauhin (1560–1624), Anatom und Botaniker Johann Caspar Bauhin (1606–1685), Anatom und Botaniker Hieronymus Bauhin (1637–1667), Anatom und Botaniker Johann Caspar Bauhin (1665–1705), Mediziner Johann Ludwig Bauhin (1666–1735), Jurist Hans Peter Fuchs-Eckert: Die Familie Bauhin in Basel. In: Bauhinia 6/1 (1977), S. 13–48; 6/2 (1979), S. 311–329; 7/2 (1981) 45–62; 7/3 (1982), S. 135–153; 8/2 (1985), S. 55–77; 8/3 (1986), S. 125–140. Hans Peter Fuchs-Eckert: Bauhin. In: Historisches Lexikon vo dr Schwiiz.
Dr Jean Bauhin (* 24. August 1511 z Amiens; † 23. Januar 1582 z Baasel) isch e franzöösische Arzt gsi. Dr Bauhin isch no jung gsi, won er scho Liibarzt vo dr Johanna vo Albret, dr Königin vo Navarra worde isch. Er het zum reformierte Glaube konwertiert, isch wäge däm verfolgt worde und uf Ängland gflüchdet. Noch drei isch er zrugg uf Frankriich. Wo mä denn wider aagfange het, d Hugenotte z verfolge, isch dr Bauhin z Bariis gfangegnoo worde und mä het en zum Dood dur Verbrenne verurdäilt. D Brinzässin Margaretha, d Schwüster vom Franz I. het s duuregsetzt, ass er begnadigt wurd, und en zu iirem Liibarzt gmacht. D Verfolgig het aber nid ufghöört und dr Baudin isch uf Amsterdam. 1542 het er z Antwärpe as Arzt gschafft, wo mä in äinere Nacht alli Brotestante gfange gnoo und hiigrichdet het. Im Baudin isch s glunge z flüchte und er isch uf Baasel. Dört het er zerst in dr Druckerei vom Froben as Korrektor gschafft, und sich denn as Arzt niidergloo. 1575 isch er usserordentlige Brofässer an dr Uniwersidäät Baasel worde und isch 1580/81 Dekan vo dr Medizinische Fakultäät gsi. Dr Jean Bauhin isch dr Stammvater vo dr Baaseler